Document ID: /roh_data/filtered/Billingualer_Corpus_interleaved-de-rm.jsonl.gz/1470

This is a text translated from German to Rumantsch Grischun.
Entschädigung für Anwälte wird neu geregelt

Die Entschädigung für Anwältinnen und Anwälte bei amtlichen Verteidigungen und unentgeltlichen Rechtsvertretungen sowie bei der so genannten Parteientschädigung in gerichtlichen Verfahren soll neu geregelt werden. Die Bündner Regierung hat die entsprechende Botschaft zur Teilrevision des Anwaltsgesetzes an den Grossen Rat verabschiedet. Das Parlament wird sich in der Oktobersession 2008 mit dem Geschäft befassen.

Die Anpassungen sind nötig, weil der Bündnerische Anwaltsverband die früher gültigen Honoraransätze auf Anweisung der Wettbewerbskommission Ende 2007 aufheben musste. Dadurch ergibt sich für Graubünden eine gesetzgeberische Lücke. Davon nicht betroffen sind privatrechtliche Vertragsverhältnisse von Klient- und Anwaltschaft, bei denen das Honorar frei vereinbart werden kann. Handlungsbedarf nach einer staatlichen Regelung der Entschädigung von Anwältinnen und Anwälten besteht hingegen bei der amtlichen Verteidigung, bei der unentgeltlichen Rechtsvertretung in der Zivil- und Verwaltungsrechtspflege sowie bei der vom Gericht festgelegten Entschädigung der obsiegenden Partei in gerichtlichen Verfahren. Hierbei spricht sich die Regierung gegen eine starre Tariflösung aus. Stattdessen soll sich die Entschädigung nach dem für eine sachgerechte Prozessführung notwendigen Zeitaufwand richten.

Die Teilrevision des kantonalen Anwaltsgesetzes schafft die gesetzlichen Voraussetzungen, damit die Regierung die Einzelheiten der Honorarordnung für Rechtsanwältinnen und Rechtsanwälte in einer Verordnung regeln kann. Schliesslich soll mit der Teilrevision des Anwaltsgesetzes die Rückforderung der Kosten für die unentgeltliche Rechtspflege neu geregelt werden. Neu erhält die kantonale Steuerverwaltung die Kompetenz, diese Rückforderungen einzuziehen, wenn die Partei, welcher eine unentgeltliche Rechtsvertretung bewilligt wurde, in günstige wirtschaftliche Verhältnisse kommt. Dazu kann sie auch auf die Steuerdaten zurückgreifen. Ziel ist es, die Rückforderungen effizienter durchzusetzen.

Auskunftsperson:

Regierungsrätin Barbara Janom Steiner, Vorsteherin Departement für Justiz, Sicherheit und Gesundheit, Tel. 081 257 25 01

Gremium: Regierung

Quelle: dt Standeskanzlei Graubünden

Data: 25.08.2008

Nova regulaziun tar l'indemnisaziun da las advocatas e dals advocats

L'indemnisaziun da las advocatas e dals advocats per defensiuns uffizialas e per represchentanzas legalas gratuitas sco er l'uschenumnada indemnisaziun da partida en proceduras giudizialas duain vegnir regladas da nov. La regenza grischuna ha deliberà la missiva correspundenta tar la revisiun parziala da la lescha davart las advocatas ed ils advocats per mauns dal cussegl grond. Il parlament vegn a tractar questa fatschenta en la sessiun d'october 2008.

Questas adattaziuns èn necessarias, perquai che la federaziun grischuna d'advocatas e d'advocats ha stuì abolir la fin da l'onn 2007 las anteriuras tariffas d'onurari sin ordinaziun da la cumissiun da concurrenza. Qua tras resulta ina largia legislativa per il Grischun. Betg pertutgadas da quai n'èn relaziuns contractualas da dretg privat tranter la clientella e las advocatas ed ils advocats. Qua po l'onurari vegnir concludì libramain. In basegn d'agir areguard ina regulaziun statala da l'indemnisaziun da las advocatas e dals advocats exista percunter tar la defensiun uffiziala, tar la represchentanza legala gratuita en la giurisdicziun civila ed administrativa sco er tar l'indemnisaziun che vegn fixada da la dretgira per la partida gudagnanta en proceduras giudizialas. Qua s'exprima la regenza cunter ina soluziun da tariffas inflexiblas. Empè da quai duai l'indemnisaziun sa drizzar tenor il temp ch'è necessari per manar in process en moda adequata.

La revisiun parziala da la lescha chantunala davart las advocatas ed ils advocats stgaffescha las premissas legalas, per che la regenza possia reglar ils detagls da l'urden d'onurari per las advocatas e per ils advocats en in'ordinaziun. Tras la revisiun parziala da la lescha davart las advocatas ed ils advocats duai la finala vegnir reglada da nov la restituziun dals custs per la giurisdicziun gratuita. Da nov survegn l'administraziun chantunala da taglia la cumpetenza d'incassar questas restituziuns, sche la partida, a la quala la represchentanza legala era vegnida permessa, vegn en relaziuns economicas favuraivlas. Per quest intent po ella er revegnir a las datas fiscalas. La finamira è quella da far valair pli effizientamain las restituziuns.

Persuna che dat infurmaziuns:

cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

Gremi: regenza

Funtauna: rg chanzlia chantunala dal Grischun

Data: 25.08.2008